**SFZG_GRBSVEUČILIŠTE U ZAGREBU**

**STOMATOLOŠKI FAKULTET**

**Gundulićeva 5, 10000 ZAGREB**

**NATJEČAJ**

**za upis polaznika poslijediplomskog sveučilišnog studija za stjecanje akademskoga stupnja doktora znanosti u trajanju od tri godine (šest semestara) u ak.god. 2022./2023.**

Poslijediplomski sveučilišni studij za stjecanje akademskoga stupnja **doktora znanosti** traje tri godine. Ustrojen je od metodoloških i granskih predmeta, te znanstvene djelatnosti izvan organizirane nastave, sljedstveno propisanom bodovnom sustavu. Planirani početak nastave je u zimskom semestru ak. 2022./2023. godine. Po završetku studija stječe se akademski

stupanj **doktora znanosti (dr.sc.)**. Ukupna cijena studija je **54.000,00** kuna.

Nastava se izvodi na hrvatskom jeziku.

**Uvjeti:**

* završen studij dentalne medicine/stomatologije ili drugi sveučilišni diplomski studij iz biomedicinskog područja,
* pojedinačne predmete mogu upisivati i polaznici drugih doktorskih studija, a na preporuku mentora,
* uspjeh u diplomskom studiju: prosječna ocjena viša od 3.50 za studente u dijelu radnog vremena i 4.00 za studente u punom radnom vremenu
* dva pisma preporuke znanstveno-nastavnih djelatnika
* znanje engleskog jezika (minimalno B2 razina)

**Prijava i potrebni dokumenti:**

* prijava i upitnik (obrasci na na www.sfzg.hr),
* domovnica ili dokaz o državljanstvu (strani državljani),
* izvod iz matične knjige rođenih,
* diploma ili ovjereni preslika diplome o završenom studiju biomedicinske grupacije,
* ovjereni prijepis ocjena diplomskog studija,
* ovjerena preslika diplome o stečenom stupnju magistra znanosti (ukoliko je pristupnik mr.sc.),
* ovjereni izvod iz indeksa poslijediplomskog studija s navedenim ocjenama iz svih predmeta (ukoliko je pristupnik mr.sc.),
* životopis,
* dokaz o znanju engleskog jezika,
* dva pisma preporuke
* troškovi prijave u iznosu od 400,00 kn koji se uplaćuju na račun Stomatološkog fakulteta, IBAN (račun primatelja): HR 7423600001101235285, (u model za broj ne upisivati ništa, a u poziv na broj upisati: 6526422),
* priznanica o uplati.

Razgovor s pristupnicima je obvezni dio upisnog postupka, a održat će se uz prethodnu obavijest elektroničkom poštom.

Studij se izvodi na hrvatskom jeziku.

Dodatne obavijesti mogu se dobiti u Službi za studije i trajno obrazovanje, Petrinjska 34, 10000 Zagreb, tel. +38514807364, e-mail: [pds@sfzg.hr](mailto:pds@sfzg.hr) ili na web stranicama: https://www.sfzg.unizg.hr/poslijediplomska\_nastava

Prijave treba predati do **16. rujna 2022. godine**, u Tajništvu Stomatološkog fakulteta,

Petrinjska 34, 10000 Zagreb ili preporučeno poštom s naznakom "Prijava za upis na doktorski studij".